CELEX: 52014JC0035
Language: hu
Date: 2014-09-22
Title: Együttes javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

|
			
		
		
		52014JC0035
		
			Együttes javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról /* JOIN/2014/035 final - 2014/0281 (NLE) */
			
				
		
		
			
			   	INDOKOLÁS
(1)                   
A 2011. február 28-i 2011/137/KKBP határozatban
előírt intézkedések hatályba léptetése érdekében a Tanács 2011. március
2-án elfogadta a líbiai helyzetre tekintettel korlátozó intézkedések
meghozataláról szóló 204/2011/EU rendeletet.
(2)                   
Az Egyesült Nemzetek Biztonsági Tanácsa 2014.
augusztus 27-én elfogadta a 2174 (2014) sz. határozatát, amellyel módosította a
fegyverembargó hatályát, valamint meghosszabbította az utazási tilalom és a
vagyoni eszközök befagyasztásának alkalmazását. 
(3)                   
A Tanács a 2011/137/KKBP határozatot a 2174
(2014) sz. határozatnak megfelelően módosító határozat elfogadására
készül.
(4)                   
Egyes említett módosítások végrehajtásához az Unió
további fellépése szükséges.
(5)                   
Az Unió külügyi és biztonságpolitikai
főképviselőjének és az Európai Bizottságnak tehát javaslatot kell
tennie a 204/2011/EU rendelet ennek megfelelő módosítására.
2014/0281 (NLE)
Együttes javaslat
A TANÁCS RENDELETE
a líbiai helyzetre tekintettel korlátozó
intézkedések meghozataláról szóló 204/2011/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel a líbiai helyzetre tekintettel
hozott korlátozó intézkedésekről szóló, 2011. február 28-i 2011/137/KKBP
tanácsi határozatra[1],
tekintettel az Európai Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       A líbiai helyzetre
tekintettel korlátozó intézkedések meghozataláról szóló, 2011. március 2-i
204/2011/EU tanácsi rendelet[2]
hatályba lépteti a 2011/137/KKBP határozatban foglalt intézkedéseket.
(2)       Az Egyesült Nemzetek
Biztonsági Tanácsa 2014. augusztus 27-én elfogadta a 2174 (2014) sz.
határozatát, amellyel meghosszabbította az 1970 (2011) sz. ENSZ BT-határozat
22. pontjában és az 1973 (2011) sz. ENSZ BT-határozat 23. pontjában
meghatározott utazási tilalom és a vagyoni eszközök befagyasztásának
alkalmazását, valamint módosította az 1970 (2011) sz. ENSZ BT-határozat 9.
pontjában, valamint a 2009 (2011) sz. ENSZ BT-határozat 13. pontjában és a 2095
(2011) sz. ENSZ BT-határozat 9. és 10. pontjában bevezetett fegyverembargó
hatályát.
(3)       2014. szeptember ...-án/-én a
Tanács elfogadta a 2011/137/KKBP határozatot[3]
a 2174 (2014) sz. ENSZ BT-határozatnak megfelelően módosító
2014/.../KKBP tanácsi határozatot[4].
(4)       Ezen módosítások közül egyesek
az Európai Unió működéséről szóló szerződés hatálya alá
tartoznak, ennélfogva – különösen a tagállamokban tevékenykedő gazdasági
szereplők által történő egységes alkalmazásuk biztosítása céljából –
a végrehajtásukhoz uniós szintű szabályozás szükséges.
(5)       A 204/2011/EU rendeletet
ezért ennek megfelelően módosítani kell, 
ELFOGADTA EZT A RENDELETET:
1. cikk
A 204/2011/EU rendelet a következőképpen
módosul:
(1)          A 3. cikk (2) bekezdésének
c) pontja helyébe a következő szöveg lép:
„c) a líbiai kormány részére nyújtott, halált nem
okozó katonai felszerelésekhez kapcsolódó technikai segítségnyújtás,
finanszírozás és pénzügyi támogatás, a szankcióbizottság előzetes
jóváhagyása szerint;”
(2)          A 6. cikk (1) bekezdésének helyébe a
következő szöveg lép:
„1. A II. melléklet tartalmazza az Egyesült
Nemzetek Biztonsági Tanácsa vagy a szankcióbizottság által az ENSZ BT 1970
(2011). számú határozatának 22. pontjával, az ENSZ BT 1973 (2011). számú
határozatának 19., 22. vagy 23. pontjával, illetve az ENSZ BT 2174 (2014).
számú határozatának 4. pontjával összhangban megjelölt természetes vagy jogi
személyeket, szervezeteket és szerveket.”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 58., 2011.3.3., 53. o.
[2]               HL L 58., 2011.3.3., 53. o.
[3]               A Tanács 2011. február 28-i 2011/137/KKBP határozata a
líbiai helyzetre tekintettel hozott korlátozó intézkedésekről (HL L 58.,
2011.3.3., 53.)
[4]               HL L …